# data[].attributes.headline
1. ขนมเบื้อง

# data[].attributes.subject
1. ขนมเบื้อง

# data[].attributes.body
วัสดุอุปกรณ์สำหรับทำขนมเบื้อง
1. ชามสแตนเลส
2. ไม้พาย
3. ที่แซะแผ่นขนม
4. แผ่นกระทะเหล็ก
5. ถ้วย ซ่อม กระจ่าหรือช้อนตักน้ำแป้ง และอื่นๆ
วัตถุดิบ และปริมาณที่ใช้ในการทำขนมเบื้อง
ส่วนผสมแผ่นขนม
1. แป้งข้าวเจ้า 1 ถ้วย
2. แป้งถั่วเขียว 1 ถ้วย (สูตรดั้งเดิมมักใช้ถั่วเขียวบดละเอียด)
3. น้ำตาลปี๊บ 150 กรัม (หรืออาจไม่ใช้หากเพิ่มครีมน้ำตาลโรยหน้า)
4. ไข่แดงจากไข่เป็ด 10 ฟอง
5. น้ำปูนใส 2 ถ้วย
6. น้ำกะทิ ครึ่งถ้วย

ส่วนผสมครีมแต่งหน้า
– ไข่ขาว 5 ฟอง
– น้ำตาลทราย 300 กรัม
– ครีมออฟทาร์ทาร์ (Cream of Tartar) 1 ถ้วย
ส่วนผสมเครื่องแต่งหน้า
– มะพร้าวฝอย
– ฝอยทอง
– หมูหยอง
– หรืออื่นๆ ตามความต้องการ

รายละเอียดเพิ่มของส่วนผสม
1. ไข่แดงสำหรับเป็นส่วนประกอบของแผ่นขนมเบื้อง โดยทั่วไปจะนิยมใช้ไข่แดงจากไข่เป็ด เนื่องจากไข่เป็ดจะให้จะส้มแดงดี และรสมันได้ดีกว่าไข่ชนิดอื่น
2. ครีมออฟทาร์ทาร์ เป็นเกลือโพแทสเซียมที่เข้าทำปฏิกิริยากับกรดทาร์ทาริก มีลักษณะเป็นผงละเอียดสีขาว นิยมใช้สำหรับการทำเค้กหรือครีมทำหน้าที่หลักช่วยให้เนื้อของส่วนผสมพองตัวหรือฟูขึ้น สารนี้มักผลิตจากกระบวนผลิตไวน์เป็นสำคัญ

วิธีทำขนมเบื้อง
1. ให้เทผสมแป้งข้าวเจ้ากับแป้งถั่วเขียวหรือถั่วเขียวบดเข้าด้วยกันในภาชนะ พร้อมคลุกผสมให้เข้ากันด้วยมือหรืออาจใช้การเทผสมกันแล้วค่อยร่อนผ่านตะแกรง
2. เติมนํ้าปูนใส น้ำกะทิ น้ำตาลปี๊บ และไข่แดงลงผสม พร้อมกวนให้เข้ากันจนได้น้ำแป้งหนืด ก่อนทิ้งไว้สักพัก 10-15 นาที
3. ช่วงที่พักน้ำแป้งไว้ให้ทำการผสมครีมทาหน้าขนม โดยใช้เครื่องปั่นตีผสมไข่ขาว น้ำตาล และครีมออฟทาร์ทาร์เข้าด้วยกันจนได้เนื้อครีมพองฟูขึ้น
4. ตั้งกระทะเหล็ก โดยใช้ไฟอ่อนๆ ก่อนตักน้ำแป้งเทลงบนแผ่นกระทะ และละเลงให้เป็นแผ่นวงกลมบางๆ
5. เทหยอดครีมแต่งหน้าลงบนแผ่นขนมเบื้อง และปล่อยทิ้งไว้ให้สุก
6. โรยหน้าด้วยเครื่องผสมตามต้องการ อาทิ ฝอยทอง กุ้งบด หมูหยอง เป็นต้น ก่อนใช้ที่แซะแผ่นขนมจากด้านล่าง แล้วพลิกพับทับเป็นครึ่งวงกลมหรือเป็นรูปสามเหลี่ยมตามต้องการ
7. ตักแผ่นขนมเบื้องออกมาใส่ภาชนะรอให้อุ่นก่อนรับประทาน

# data[].attributes.headline
2. ข้าวเหนียวมะม่วง

# data[].attributes.subject
2. ข้าวเหนียวมะม่วง

# data[].attributes.body
ส่วนผสม ข้าวเหนียวมูน
• ข้าวเหนียวขาว 500 กรัม
• สารส้มโขลกละเอียด 1 ช้อนชา
• น้ำสำหรับแช่ข้าวเหนียว
• ใบเตยฉีกแล้วมัดประมาณ 10 ใบ
• หัวกะทิคั้นสด 350 มิลลิลิตร
• น้ำตาลทราย 200 กรัม
• เกลือป่น 2 ช้อนชา

ส่วนผสม ข้าวเหนียวมะม่วง
• มะม่วงน้ำดอกไม้สุก
• ข้าวเหนียวมูน
• กะทิ (สำหรับราด)
• ถั่วเขียวซีกคั่ว
วิธีทำข้าวเหนียวมูน
1. ซาวข้าวเหนียวจนสะอาด ใส่สารส้มลงไป เติมน้ำเปล่าลงไปจนท่วมข้าวเหนียว จากนั้นคนผสมจนเข้ากัน แช่ทิ้งไว้อย่างน้อย 3 ชั่วโมง
2. ล้างข้าวเหนียวที่แช่กับสารส้มไว้จนสะอาด สะเด็ดน้ำแล้วพักไว้สักครู่
3. เทข้าวเหนียวลงในหวดนึ่งข้าว ใส่ใบเตยลงไป นำหวดไปวางลงในน้ำเดือด นึ่งนานประมาณ 20 นาที จนข้าวเหนียวสุก
4. ผสมหัวกะทิกับน้ำตาลทราย และเกลือป่นในอ่างผสมคนจะเข้ากัน เทข้าวเหนียวที่นึ่งสุกแล้วลงไป คนผสมจนเข้ากัน พักทิ้งไว้ 30 นาที จนข้าวเหนียวระอุ พร้อมเสิร์ฟคู่กับมะม่วงน้ำดอกไม้สุก

# data[].attributes.headline
3. ทับทิมกรอบ

# data[].attributes.subject
3. ทับทิมกรอบ

# data[].attributes.body
วัตถุดิบ
1. แห้วปอกเปลือกต้มสุก 300 กรัม
2. แป้งมันสำปะหลัง 150 กรัม
3. น้ำตาลทราย 200 กรัม
4. น้ำ 200 มิลลิลิตร
5. หัวกะทิ 200 มิลลิลิตร
6. ใบเตย 3 ใบ
7. เกลือ ½ ช้อนชา
8. สีผสมอาหารสีแดง ½ ช้อนชา
วิธีทำ
STEP 1 : เตรียมแห้ว
- หั่นแห้วเป็นชิ้นเต๋าขนาด 1 เซนติเมตร แล้วนำไปแช่ในน้ำเปล่าที่ผสมสีผสมอาหารสีแดงไว้ เป็นเวลา 15 นาที        สีแดงที่ละลายน้ำไว้จะซึมเข้าไปในแห้ว ทำให้เปลี่ยนเป็นสีแดง
- นำแห้วที่เปลี่ยนเป็นสีแดงแล้ว ไปซับน้ำออกให้พอหมาด แล้วนำไปคลุกกับแป้งมันให้ทั่ว
STEP 2 : ต้มทับทิมกรอบ
- ตั้งหม้อ ต้มน้ำให้เดือด นำแห้วที่คลุกแป้งมันแล้วมาร่อนเอาแป้งส่วนเกินออก แล้วใส่ลงไปต้มในน้ำเดือด เมื่อแป้งที่เคลือบแห้วเริ่มเปลี่ยนเป็นสีใส และ    ตัวทับทิมกรอบลอยขึ้นมา แสดงว่าสุกแล้ว ให้ตักขึ้นลงแช่ในน้ำเย็นจัด เพื่อให้แป้งเซตตัว
STEP 3 : ต้มกะทิ + จัดเสิร์ฟ
- ตั้งหม้อบนเตา ใช้ไฟกลาง ใส่หัวกะทิ และใบเตยลงไป เมื่อหัวกะทิเริ่มร้อน ใส่น้ำตาลทรายและเกลือลงไป คนให้ละลายเข้ากันดี
- ตักทับทิมกรอบใส่ชาม ราดด้วยน้ำกะทิ อาจใส่น้ำแข็งเพิ่มเติมเพื่อความเย็นสดชื่น

# data[].attributes.body
วัตถุดิบแป้งขนมครก
1. แป้งข้าวเจ้า 200 กรัม
2. แป้งข้าวเหนียว 25 กรัม
3. หัวกะทิ 1 ½ ถ้วยตวง
4. น้ำร้อนจัด 1 ½ ถ้วยตวง
5. น้ำตาลทราย 1 ช้อนโต๊ะ
6. เกลือ 1 ช้อนชา
7. น้ำมันพืช 2 ช้อนโต๊ะ (สำหรับทาเตาขนมครก)
วัตถุดิบหน้าขนมครก
1. หัวกะทิ 1 ½ ถ้วยตวง
2. น้ำตาลทราย 1/2 ถ้วยตวง
3. เกลือ 1 ช้อนชา
4. แป้งข้าวเจ้า 1 ช้อนโต๊ะ
5. เครื่องโรยหน้าขนมครก (ต้นหอมซอย ข้าวโพด)
วิธีทำ
Step 1 : เตรียมแป้งขนมครก
- ผสมแป้งข้าวจ้าว แป้งข้าวเหนียว น้ำตาล และเกลือรวมกันไว้
- ค่อยๆ ใส่หัวกะทิลงไป คอยตะล่อมส่วนผสมไปด้วย
- แล้วก็ค่อยๆ ใส่น้ำร้อนจัดตามลงไป คอยคนส่วนผสมไปด้วยจนเข้ากันดี แล้วพักไว้
Step 2 : เตรียมหน้ากะทิ
-  ใส่น้ำตาลทรายเกลือ และแป้งข้าวเจ้าลงในชามผสมอีกใบ
- ตะล่อมส่วนผสมแล้วค่อยๆ ใส่หัวกะทิลงไปด้วย คนจนเข้ากันดีแล้วพักไว้
Step 3 : ทำขนมครก + จัดเสิร์ฟ
- ใช้ผ้าชุบน้ำมันพืชทาหน้าเตาขนมครกให้ทั่ว ตั้งไฟร้อนปานกลาง ค่อย ๆ หยอดแป้งขนมครกลงไปในหลุม    เหลือขอบไว้เล็กน้อยสำหรับโรยหน้ากะทิ
- เมื่อแป้งเริ่มสุกเล็กน้อย หยอดหน้ากะทิตามลงไปอย่าให้เกินขอบหลุม จากนั้นปิดฝาเตาไว้สักครู่
- โรยเครื่องขนมครกลงไปในแต่ละหลุม มากน้อยตามใจชอบ แล้วปิดฝาอีกรอบ
Tip : ควรโรยเครื่องขนมครกลงไปขณะแป้งยังไม่สุกมาก แป้งจะได้ช่วยยึดเครื่องขนมครกเอาไว้
- รอจนขอบขนมครกเริ่มสุกกรอบเป็น สีน้ำตาล จากนั้นใช้ช้อนแคะออกจากหลุม จัดเสิร์ฟได้เลย

# data[].attributes.body
วัตถุดิบ
- ข้าวเหนียวขาว 500 กรัม
- มะพร้าวขูด 500 กรัม
- น้ำสำหรับคั้นกะทิ 3 ถ้วย
- น้ำตาลทราย 1/2 ถ้วย
- เกลือป่น 1 ช้อนโต๊ะ
- กล้วยน้ำว้าสุก ปอกเปลือกผ่าครึ่ง 10 ลูก
- ถั่วดำต้มสุก 1 ถ้วย
- ใบตองสำหรับห่อขนม
วิธีทำ
1. ซาวข้าวเหนียวให้สะอาด ตักขึ้นให้สะเด็ดน้ำ เตรียมไว้
2. คั้นมะพร้าวกับน้ำให้ได้น้ำกะทิ เตรียมไว้
3. ผสมน้ำกะทิ (2 ถ้วย) กับน้ำตาลทราย และเกลือป่นเข้าด้วยกัน คนผสมจนน้ำตาลทรายละลาย กรองเอาเฉพาะน้ำกะทิ เตรียมไว้
4. เทส่วนผสมกะทิใส่หม้อ นำขึ้นตั้งไฟอ่อน ใส่ข้าวเหนียว กวนผสมจนเข้ากัน และส่วนผสมทั้งหมดเริ่มแห้ง ยกลงจากเตา เตรียมไว้
5. เช็ดใบตองให้สะอาด ตักส่วนผสมข้าวเหนียวใส่ ตามด้วยกล้วย และถั่วดำ ห่อขนมให้สวยงาม จากนั้นนำไปนึ่งนานประมาณ 40 นาที นำออกจาก     ชุดนึ่ง พักทิ้งไว้ พร้อมรับประทาน